રાજપીપલા, ગુજરાતના હવામાન વિભાગ દ્વારા ભારેથી અતિ  ભારે વરસાદની કરાયેલી આગાહીને અનુલક્ષીને નર્મદા જિલ્લા કલેક્ટરશ્રી આઇ. કે. પટેલે આજે રાજપીપલા કલેક્ટરાલયના પૂર નિયંત્રણ કક્ષ ખાતે સવારથી જ સતત હાજરી આપીને જિલ્લામાં થઇ રહેલા ભારે વરસાદને લીધે જિલ્લાના વિવિધ તાલુકાઓ અને ગ્રામ્ય વિસ્તારની પરિસ્થિતિ ઉપર સતત ચાંપતી નજર રાખીને તાલુકાના પૂર નિયંત્રણકક્ષ પાસેથી સમયાંતરે જરૂરી વિગતો મેળવીને ફરજ ઉપરના અધિકારીઓ/ કર્મચારીઓને જરૂરી માર્ગદર્શન આપ્યુ હતું.